TARYBOS REGLAMENTAS (EB) Nr. 1222/2008
2008 m. gruodžio 1 d.
kuriuo iš dalies keičiamos Reglamento (EB) Nr. 40/2008 nuostatos dėl Indijos vandenyno tunų komisijos priimtų valdymo priemonių
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 20 straipsnį,
atsižvelgdama į Komisijos pasiūlymą,
kadangi:
(1)
Tarybos reglamentu (EB) Nr. 40/2008 (2) 2008 metams nustatomos Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomos tam tikrų žuvų išteklių ir žuvų išteklių grupių žvejybos galimybės ir susijusios sąlygos.
(2)
2006 ir 2007 m. metiniuose posėdžiuose Indijos vandenyno tunų komisija (IOTC) patvirtino kelias valdymo ir kontrolės priemones, kuriomis siekiama apriboti tropikų tunus, durklažuves ir gelsvauodegius tunus žvejojančių laivų žvejybos pajėgumus; šios priemonės Bendrijos teisėje įgyvendintos Reglamentu (EB) Nr. 40/2008.
(3)
Siekiant užtikrinti tausų Indijos vandenyno tolimos migracijos žuvų rūšių naudojimą ir atsižvelgiant į istoriškai susiklosčiusius žvejybos būdus bei aktyvią EB laivyno tolimos migracijos žuvų žvejybą IOTC zonoje 2006 ir 2007 m. ataskaitiniais metais, reikėtų nustatyti tropikų tunus žvejojančių Bendrijos laivų, kurių bendras ilgis 24 metrai ar daugiau ir tų, žvejojančių neišskirtinėje ekonominėje zonoje, kurių bendras ilgis mažiau nei 24 metrai, skaičių bei durklažuves ir gelsvauodegius tunus žvejojančių Bendrijos laivų skaičių, o taip pat ir atitinkamus pajėgumus, išreikštus laivo talpa (GT), ir paskirstymą atitinkamoms valstybėms narėms.
(4)
Todėl Reglamentas (EB) Nr. 40/2008 turėtų būti iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 40/2008 pakeitimai
Reglamento (EB) Nr. 40/2008 72 ir 73 straipsniai pakeičiami taip:
„72 straipsnis
Tropikų tunus žvejojančių laivų žvejybos pajėgumų apribojimas
1. Didžiausias IOTC zonoje tropikų tunus žvejojančių Bendrijos laivų skaičius ir atitinkami pajėgumai, išreikšti GT (laivo talpa):
Valstybė narė
Didžiausias laivų skaičius
Pajėgumai (GT)
Ispanija
22
61 400
Prancūzija
21
31 467
Italija
1
2 137
2. Nepaisant 1 dalies, valstybės narės gali keisti laivų skaičių pagal žvejybos įrankių tipą, jeigu jos gali įrodyti Komisijai, kad dėl šio pakeitimo nedidėja atitinkamų žuvų išteklių žvejybos pastangos.
3. Valstybės narės užtikrina, kad, jeigu į jų laivyną siūloma perkelti pajėgumus, perkeltini laivai būtų įregistruoti IOTC laivų registre arba kitų regioninių tunų žvejybos organizacijų laivų registruose. Negalima perkelti laivų, įtrauktų į bet kurios regioninės žvejybos valdymo organizacijos NNN laivų sąrašą.
4. 1 dalyje numatytiems Bendrijos laivams taip pat leidžiama žvejoti durklažuves ir gelsvauodegius tunus IOTC zonoje.
5. Siekiant įvertinti vystymosi planų, pateiktų IOTC, įgyvendinimą, šiame straipsnyje nurodyti žvejybos pajėgumų apribojimai gali būti padidinti atsižvelgiant į apribojimus, nurodytus minėtuose vystymosi planuose.
73 straipsnis
Durklažuves arba gelsvauodegius tunus žvejojančių laivų žvejybos pajėgumų apribojimas
1. Didžiausias IOTC rajone durklažuves ir gelsvauodegius tunus žvejojančių Bendrijos laivų skaičius ir atitinkami pajėgumai, išreikšti GT:
Valstybė narė
Didžiausias laivų skaičius
Pajėgumai (GT)
Ispanija
27
11 600
Prancūzija
25
1 940
Portugalija
26
10 100
Jungtinė Karalystė
4
1 400
2. Nepaisant 1 dalies, valstybės narės gali keisti laivų skaičių pagal įrankių tipą, jeigu jos gali įrodyti Komisijai, kad dėl šio pakeitimo nedidėja atitinkamų žuvų išteklių žvejybos pastangos.
3. Valstybės narės užtikrina, kad, jeigu į jų laivyną siūloma perkelti pajėgumus, perkeltini laivai būtų įregistruoti IOTC laivų registre arba kitų regioninių tunų žvejybos organizacijų laivų registruose. Negalima perkelti laivų, įtrauktų į bet kurios regioninės žvejybos valdymo organizacijos NNN laivų sąrašą.
4. 1 dalyje numatytiems Bendrijos laivams taip pat leidžiama žvejoti tropikų tunus IOTC zonoje.
5. Siekiant įvertinti vystymosi planų, pateiktų IOTC, įgyvendinimą, šiame straipsnyje nurodyti žvejybos pajėgumų apribojimai gali būti padidinti atsižvelgiant į apribojimus, nurodytus minėtuose vystymosi planuose.“
2 straipsnis
Įsigaliojimas
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. gruodžio 1 d.